Tessa Solomon

Tessa Solomon (☆ 12 di yanüari 1979 na Willemstad) ta un eks-landadó di Kòrsou i un atleta olímpiko. 

For di un edat hòben Tessa Solomon tabata activo den e tim di landamentu di Sithoc. El a fiha un kantidat di rèkòrt nashonal for di aña 1993, entre otro na 1998: 100 meter lomba den un tempu di 1:06,54; 200 meter liber den 2:13,16 na Bulado International Invitational na Willemstad; 400 meter liber den 4:52,31 i 800 meter liber den 10:06,05. A dura te 2022 pa e dos prome rèkòrt wòrdu superá, mientras e dos último a wòrdu kibra un aña promé. El a sigui pa bira medayista bròns den 100 meter lomba na e Weganan Sentroamerikano i di Karibe na Maracaibo na 1998.

Durante su estudio na Merka e tabata miembro di e tim di landamentu i buseo "Florida Atlantic Owls", bou di entrenadó prinsipal Steve Eckelkamp. El a gradua den atministrashon di negoshi na Florida Atlantic University na Boca Raton, Florida. 

Solomon a kompetí pa Antias Hulandes den e evento di 100 meter "backstroke" na e Weganan Olímpiko di 2000 na Sydney. 

Den e Weganan Panamerikano na Winnipeg, Manitoba, Canada el a logra un FINA B-cut di 1:04.94. Landando den heat dos, Solomon a disidí di lebumai e kareda, i ta retirá for di e kompentensia pa motibunan personal i di salú.

 Link eksterno 


Category:Hende
Category:Deporte na Kòrsou
Landamentu